《冬日山居好十首 其四》
宋代·舒岳祥

冬日山居好，幽斋羃纸窗。温存檐鹊并，暖热竹鸠双。

鹿下霜封堑，樵归雪印矼。从兹谢城府，吾志鹿门庞。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。